b'\n_START_ARTICLE_\nP\xc4\x83l\xc4\x83ria \xc8\x99oricelului\n_START_SECTION_\nConfuzii\n_START_PARAGRAPH_\nAcest soi de poate confunda destul de u\xc8\x99or, de exemplu cu: Collybia butyracea (comestibil), Entoloma lividoalbum sin. Rhodophyllus lividoalbus (comestibil), Gymnopus fusipes sin. Collybia fusipes (comestibil), Inocybe flocculosa sin. Inocybe gausapata (otr\xc4\x83vitor), Inocybe fraudans sin. Inocybe corydalina (otr\xc4\x83vitor), Pluteus atromarginatus sin. Pluteus nigrofloccosus (comestibil), Pluteus cervinus (ciuperca cerbilor) (comestibil), Pluteus romellii (comestibil), Tricholoma terreum (ciuperca \xc8\x99oarecelui) (comestibil) sau Tricholoma tigrinum (g\xc3\xa2sc\xc4\x83 tigrat\xc4\x83) (foarte otr\xc4\x83vitor).\n_START_SECTION_\nValorificare\n_START_PARAGRAPH_\nDac\xc4\x83 cineva ar dori s\xc4\x83 m\xc4\x83n\xc3\xa2nce aceast\xc4\x83 p\xc4\x83l\xc4\x83rie a \xc8\x99oricelului, s-ar potrivi doar p\xc4\x83l\xc4\x83ria, piciorul fiind prea dur. Dar din cauza gustului amar nu se recomand\xc4\x83. Bruno Cetto scrie, c\xc4\x83 ar putea fi ingerat \xc3\xaen por\xc8\x9biuni mici \xc3\xaempreun\xc4\x83 cu alte specii, de exemplu \xc3\xaentr-o ciulama de ciuperci._NEWLINE_Ciuperca este otr\xc4\x83vitoare \xc3\xaen stare crud\xc4\x83. Doctorul rer. nat. Lutz Roth a descris \xc3\xaen cartea sa Giftpilze, Pilzgifte - Schimmelpilze \xe2\x80\x93 Mykotoxine din 1990 buretele \xc8\x99i fiert otr\xc4\x83vitor, pentru c\xc4\x83 ar provoca probleme gastrointestinale cu v\xc4\x83rs\xc4\x83turi \xc8\x99i diaree, sprijinindu-se pe c\xc3\xa2teva pu\xc8\x9bine cazuri reportate din SUA precum unul din fosta RDG (1981). Dar dovezi \xc8\x99tiin\xc8\x9bifice nu au fost aduse respectiv g\xc4\x83site p\xc3\xa2n\xc4\x83 \xc3\xaen prezent (2018). Astfel tulbur\xc4\x83rile gastrointestinale acestor persoane au putea fi datorit\xc4\x83 numai unei intoleran\xc8\x9be la ciuperci sau efectului nocebo (opusul lui placebo).'